কণা শনাক্তকারী যন্ত্র
ফলিত কণা পদার্থবিদ্যায়, নিউক্লিয় পদার্থবিদ্যায় বা নিউক্লিয় কারিগরীবিদ্যায় কণা শনাক্তকারী যন্ত্র বা পার্টিকেল ডিটেক্টর বা রেডিয়েশন ডিটেক্টর যন্ত্রের সাহায্যে আয়নিত কণা গুলিকে চিহ্নিত করা বা তাদের সঞ্চার পথকে চিহ্নিত করা হয়। মূলত নিউক্লিয় বিঘটনের সময় বা মহাজাগতিক বিকিরণের সময় বা নিউক্লিয় কণা গুলিকে ত্বরান্বিত করার সময় এই ধরনের আয়নিত কণার সৃষ্টি হয়। এই যন্ত্রটি দ্বারা কনাগুলির ভরবেগ, স্পিন, চার্জ ইত্যাদি নানা বিষয়কে পরিমাপ করা যায়।